
8 Ιουνίου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 2101 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Αλλαγή ονομασίας του Τομέα Ανάπτυξης και 
Διεθνούς Οικονομικής του Τμήματος Οικονομι¬ 
κών Επιστημών της Σχολής Οικονομικών και Πο¬ 
λιτικών Επιστημών και τροποποίηση του γνωστι¬ 
κού του αντικειμένου. 

2 Κατάργηση τουΤομέα Ελεγκτικής και Φορολογίας, 
μετονομασία του Τομέα Δημοσίου Δικαίου σε 
Τομέα Δικαίου και προσθήκη γνωστικών αντικει¬ 
μένων του καταργηθέντος Τομέα Ελεγκτικής και 
Φορολογίας στα γνωστικά αντικείμενα του τομέα 
Οικονομίας του Παντείου Πανεπιστημίου Κοινω¬ 
νικών και Πολιτικών Επιστημών. 

3 Επανίδρυση του Προγράμματος Μεταπτυχιακών 
Σπουδών με τίτλο: «Κινησιολογία» του Τμήματος 
Επιστήμης Φυσικής Αγωγής και Αθλητισμού, με 
έδρα τις Σέρρες, της Σχολής Επιστημών Φυσικής 
Αγωγής και Αθλητισμού του Αριστοτελείου Πανε¬ 
πιστημίου Θεσσαλονίκης. 

4 Ένταξη της Σαραντοπούλου Ιωάννας, μόνιμης 
υπαλλήλου του Πανεπιστημίου Θεσσαλίας, κατη¬ 
γορίας ΔΕ, κλάδου Παρασκευαστών, με βαθμό Α', 
στην κατηγορία Ειδικού Τεχνικού Εργαστηριακού 
Προσωπικού (Ε.Τ.Ε.Π.). 

ΔΙΟΡΘΩΣΕΙΣ ΣΦΑΛΜΑΤΩΝ 

5 Διόρθωση σφάλματος στην Γ3Β 656/60181/ 
25-4-2016 απόφαση του Υφυπουργού Αγροτικής 
Ανάπτυξης και Τροφίμων που δημοσιεύθηκε στο 
ΦΕΚ 1747, τ.Β'/17-5-2018. 


ΑΠΟΦΑΣΕΙΣ 

Αριθμ. πράξης 699 (1) 

Αλλαγή ονομασίας του Τομέα Ανάπτυξης και Δι¬ 
εθνούς Οικονομικής του Τμήματος Οικονομικών 
Επιστημών της Σχολής Οικονομικών και Πολιτι¬ 
κών Επιστημών και τροποποίηση του γνωστικού 
του αντικειμένου. 

Ο ΠΡΥΤΑΝΗΣ ΤΟΥ ΕΘΝΙΚΟΥ ΚΑΙ 
ΚΑΠΟΔΙΣΤΡΙΑΚΟΥ ΠΑΝΕΠΙΣΤΗΜΙΟΥ ΑΘΗΝΩΝ 

Έχοντας υπόψη: 

1. Τις διατάξεις της παρ. 4 του άρθ. 10 του ν. 4485/2017 
(114 Α') «Οργάνωση και λειτουργία της ανώτατης εκπαί¬ 
δευσης, ρυθμίσεις για την έρευνα και άλλες διατάξεις». 

2. Την υπ' αριθ. Β1.624/26-10-1988 (ΦΕΚ 812 Β') 
υπουργική απόφαση «Σύσταση τομέων στο Τμήμα Οι¬ 
κονομικών Επιστημών του Πανεπιστημίου Αθηνών» με 
την οποία συστάθηκε στο Τμήμα Οικονομικών Επιστη¬ 
μών, Τομέας Ανάπτυξης και Διεθνούς Οικονομικής και 
καθορίστηκε το γνωστικό του αντικείμενο. 

3. Την από 6-2-2018 απόφαση της Πανεπιστημιακής 
Συγκλήτου. 

4. Την από 29-9-2017 εισήγηση της Γενικής Συνέλευσης 
του Τομέα Ανάπτυξης και Διεθνούς Οικονομικής. 

5. Την από 4-10-2017 απόφαση της Συνέλευσης του 
Τμήματος Οικονομικών Επιστημών. 

6. Το γεγονός ότι η αλλαγή ονομασίας του Τομέα Ανά¬ 
πτυξης και Διεθνούς Οικονομικής δεν προκαλεί δαπάνη 
σε βάρος του τακτικού προϋπολογισμού ή της κρατικής 
επιχορήγησης του Ιδρύματος, αποφασίζουμε: 

Την αλλαγή ονομασίας του Τομέα Ανάπτυξης και Διε¬ 
θνούς Οικονομικής ο οποίος συστάθηκε με την υπ' αριθ. 
Β1.624/26-10-1988 (ΦΕΚ 812 Β') υπουργική απόφαση 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'2101/08.06.2018 


«Σύσταση τομέων στο Τμήμα Οικονομικών Επιστημών 
του Πανεπιστημίου Αθηνών» σε Τομέα Ιστορίας, Οικο¬ 
νομικής Ανάπτυξης και Διεθνούς Οικονομικής και την 
τροποποίηση του γνωστικού του αντικειμένου. 

Ο Τομέας Ιστορίας, Οικονομικής Ανάπτυξης και Διε¬ 
θνούς Οικονομικής θα καλύπτει τα γνωστικά αντικείμε¬ 
να της Ανάπτυξης και Διεθνούς Οικονομικής, της Φιλο¬ 
σοφίας και Μεθοδολογίας των Κοινωνικών Επιστημών 
καθώς και της Οικονομικής και Κοινωνικής Ιστορίας και 
ειδικότερα: Οικονομική Ιστορία, Ευρωπαϊκή Οικονομική 
Ιστορία, Ελληνική Οικονομική Ιστορία, θεωρία και Πο¬ 
λιτική της Οικονομικής Ανάπτυξης, Διεθνής Οικονομική 
της Ανάπτυξης, Ποσοτική Διερεύνηση της Ανάπτυξης, 
Αγροτική Ανάπτυξη, Χρηματοπιστωτικά Θέματα Ανά¬ 
πτυξης, Περιφερειακή Ανάπτυξη, Θεωρία του Διεθνούς 
Εμπορίου και Ισοζυγίου Πληρωμών, Διεθνές Νομισματι¬ 
κό Σύστημα, Διεθνείς Οικονομικές Σχέσεις, Ευρωπαϊκή 
Οικονομική Ενοποίηση, Κοινωνικο-οικονομική Αξιολό¬ 
γηση Επενδύσεων, Διάρθρωση της Ελληνικής Οικονο¬ 
μίας, Θεωρία και Πρακτική Οικονομικού Σχεδιασμού, 
Οικονομική και Κοινωνική Δημογραφία, Οικονομική και 
Κοινωνική Γεωγραφία, Οικονομική του Περιβάλλοντος 
και των Φυσικών Πόρων, Οικονομική της Ενέργειας, 
Αγροτική Οικονομική, Αστική Οικονομική, Μεθοδολο¬ 
γία των Κοινωνικών Επιστημών, Επιστήμη και Κοινωνία, 
Μεθοδολογικές Διαμάχες στην Οικονομική Επιστήμη, 
Κριτήρια επιλογής Επιστημονικών Θεωριών, Συγκριτική 
Ανάλυση Οικονομικών και Κοινωνικών Επιστημών, Με¬ 
θοδολογικές προσεγγίσεις στις Κοινωνικές Επιστήμες, 
Κοινωνική και Πολιτική Φιλοσοφία, Οικονομική Φιλο¬ 
σοφία, Κοινωνιολογία. 

Η ισχύς της παρούσας αρχίζει από τη δημοσίευσή της 
στην Εφημερίδα της Κυβερνήσεως. 

Η πράξη αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Μάίου 2018 

Ο Πρύτανης 

ΜΕΛΕΤΙΟΣ-ΑΘΑΝΑΣΙΟΣ ΔΗΜΟΠΟΥΛΟΣ 


Αριθμ. απόφ. 30 (2) 

Κατάργηση του Τομέα Ελεγκτικής και Φορολογί¬ 
ας, μετονομασία τουΤομέα Δημοσίου Δικαίου σε 
Τομέα Δικαίου και προσθήκη γνωστικών αντικει¬ 
μένων του καταργηθέντοςΤομέα Ελεγκτικής και 
Φορολογίας στα γνωστικά αντικείμενα του τομέα 
Οικονομίας του Παντείου Πανεπιστημίου Κοινω¬ 
νικών και Πολιτικών Επιστημών. 

Ο ΠΡΥΤΑΝΗΣ ΤΟΥ ΠΑΝΤΕΙΟΥ ΠΑΝΕΠΙΣΤΗΜΙΟΥ 
ΚΟΙΝΩΝΙΚΩΝ ΚΑΙ ΠΟΛΙΤΙΚΩΝ ΕΠΙΣΤΗΜΩΝ 

Έχοντας υπόψη: 

• Τις διατάξεις του άρθρου 13 παρ. 2 εδαφ. ια του 
ν. 4485/2017 «Σύγκλητος». 


• Τις διατάξεις του άρθρου 21 παρ. 2 εδαφ. γ του 
ν. 4485/2017 «Συνέλευση Τμήματος». 

■ Την από 8/12/2017 απόφαση της Συνέλευσης του 
Τμήματος Δημόσιας Διοίκησης. 

•Την από 9/2/2018 απόφαση της Συγκλήτου του Πα¬ 
ντείου Πανεπιστημίου. 

•Τις διατάξεις του άρθρου 10 παρ. 4 του ν.4485/2017 
και 

• Το γεγονός ότι από την απόφαση αυτή δεν προκα- 
λείται δαπάνη σε βάρους του προϋπολογισμού του Πα¬ 
νεπιστημίου, αποφασίζεται: 

α) Η κατάργηση τουΤομέα Ελεγκτικής και Φορολογίας. 

β) Η μετονομασία του Τομέα Δημοσίου Δικαίου σεΤο- 
μέα Δικαίου, ο οποίος καλύπτει τα ακόλουθα γνωστικά 
αντικείμενα: Γενική Πολιτειολογία, Συνταγματικό Δίκαιο, 
Διοικητικό Δίκαιο, Δημοσιονομικό Δίκαιο, Δίκαιο Δη¬ 
μοσίων Επιχειρήσεων, Δίκαιο Κοινωνικών Ασφαλίσεων, 
Δημόσιο Διεθνές Δίκαιο, Ευρωπαϊκό Δίκαιο, Διεθνές Οι¬ 
κονομικό Δίκαιο, Φιλοσοφία του Δικαίου, Μεθοδολογία 
του Δικαίου, Δίκαιο και Τεχνική, Αστικό Δίκαιο, Εργατικό 
Δίκαιο, Ασφαλιστικό Δίκαιο, Εμπορικό Δίκαιο (Γενικές 
Αρχές, Δίκαιο Εταιρειών, Δίκαιο Βιομηχανικής Ιδιοκτησί¬ 
ας, Δίκαιο Αξιογράφων, Πτωχευτικό Δίκαιο), Τραπεζικό 
Δίκαιο, Φορολογικό Δίκαιο ιδίως Φορολογίας Εισοδή¬ 
ματος Φυσικών Προσώπων, Φορολογίας Εισοδήματος 
Εταιρειών (Ανωνύμων, Ομόρρυθμων, Ετερόρρυθμων, 
Συνεταιρισμών), Φορολογίας Εισοδήματος Νομικών 
Προσώπων Μη Κερδοσκοπικού Χαρακτήρα, Φορολο¬ 
γίας Εισοδήματος Τραπεζών, Φόρου Προστιθέμενης Αξί¬ 
ας (ΦΠΑ), Φόρου Μεταβιβάσεως Ακινήτων και Λοιπών 
Άμεσων και Έμμεσων Φόρων (Χαρτόσημο κ.λπ.), Διεθνές 
Φορολογικό Δίκαιο, Ευρωπαϊκό Φορολογικό Δίκαιο, Λο¬ 
γιστικό Φορολογικό Δίκαιο. 

γ) Η προσθήκη των ακόλουθων γνωστικών αντικειμέ¬ 
νων του καταργηθέντοςΤομέα Ελεγκτικής και Φορολο¬ 
γίας στα γνωστικά αντικείμενα του Τομέα Οικονομίας: 
α) Λογιστικής και Ιδιωτικής Οικονομικής, ιδίως δε: Αρ¬ 
χών Γενικής Λογιστικής, Ελληνικού Γενικού Λογιστικού 
Σχεδίου, Κλαδικά Λογιστικά Σχέδια (Τραπεζικό, Ασφαλι¬ 
στικό, Ν.Π.Δ.Δ.), Διεθνή Λογιστικά, Μηχανογραφημένη 
Λογιστική, Οικονομική των Εκμεταλλεύσεων, Χρηματο¬ 
οικονομική Ανάλυση των Επιχειρήσεων και Αξιολόγηση 
Επενδύσεων και β) Ελεγκτικής, ιδίως δε: Γενικών Αρχών 
της Ελεγκτικής, Συστήματα Εσωτερικού Ελέγχου των 
Επιχειρήσεων, Ελεγκτικής των Οικονομικών Καταστά¬ 
σεων, Διαχειριστικού Ελέγχου των Επιχειρήσεων, Διεθνή 
Ελεγκτικά Πρότυπα, Ελεγκτικά Πρότυπα του Σώματος 
Ορκωτών Ελεγκτών, Φορολογικής Ελεγκτικής των Επι¬ 
χειρήσεων και των Δημοσίων Οργανισμών και 

δ) ΟΤομέας Διοικητικής Επιστήμης παραμένει ως έχει 
(ΦΕΚ95/Τ. Β716.2.1996). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Μάίου 2018 
Η Πρύτανης 
ΙΣΜΗΝΗ ΚΡΙΑΡΗ 







Τεύχος Β' 2101/08.06.2018 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

Αριθμ. 23929 _ (3) 

Επανίδρυση του Προγράμματος Μεταπτυχιακών 
Σπουδών με τίτλο: «Κινησιολογία» του Τμήματος 
Επιστήμης Φυσικής Αγωγής και Αθλητισμού, με 
έδρα τις Σέρρες, της Σχολής Επιστημών Φυσικής 
Αγωγής και Αθλητισμού του Αριστοτελείου Πα¬ 
νεπιστημίου Θεσσαλονίκης. 

Η ΣΥΓΚΛΗΤΟΣ ΤΟΥ ΑΡΙΣΤΟΤΕΛΕΙΟΥ 
ΠΑΝΕΠΙΣΤΗΜΙΟΥ ΘΕΣΣΑΛΟΝΙΚΗΣ 
(Αριθμ. συνεδρίασης 2958/12 και 13-4-2018) 

Έχοντας υπόψη: 

1. Τις διατάξεις του ν. 4485/2017 (ΦΕΚ 114 Α') «Οργά¬ 
νωση και λειτουργία της ανώτατης εκπαίδευσης, ρυθ¬ 
μίσεις για την έρευνα και άλλες διατάξεις» και ιδίως των 
άρθρων 32 και 85 παρ. 2α. 

2. Την υπουργική απόφαση με αριθμό 216772/Ζ1 / 
8-12-2017 (ΦΕΚ4334/τ.Β'/12-12-2017): «Τρόπος κατάρ¬ 
τισης του αναλυτικού προϋπολογισμού λειτουργίας και 
της έκθεσης βιωσιμότητας των Προγραμμάτων Μετα¬ 
πτυχιακών Σπουδών». 

3. Τις διευκρινιστικές εγκυκλίους του Υπουργεί¬ 
ου Παιδείας, Έρευνας και Θρησκευμάτων με αριθμό: 
α) 163204/Ζ1 ΕΞ. ΕΠΕΙΓΟΝ/29-9-2017 «Εφαρμογή των δι¬ 
ατάξεων του ν. 4485/2017 (Α' 114) για θέματα μεταπτυχι¬ 
ακών σπουδών και εκπόνησης διδακτορικών διατριβών- 
Λοιπά θέματα», β) 203446/Ζ1/22-11-2017 «Διευκρινήσεις 
σχετικά με την εφαρμογή διατάξεων του ν. 4485/2017 (Α' 
114), γ) 227378/Ζ1 ΕΞ. ΕΠΕΙΓΟΝ/22-12-2017 «Εφαρμογή 
των διατάξεων του ν. 4485/2017 (ΑΊ14) για θέματα με¬ 
ταπτυχιακών σπουδών» δ) 22879/Ζ1/9-2-2018 «Εφαρ¬ 
μογή των διατάξεων του ν. 4485/2017 (ΑΊ 14), ε) 26407/ 
Ζ1/15-2-2018 «Ίδρυση -Επανίδρυση ΠΜΣ σε εφαρμογή 
των διατάξεων του ν. 4485/2017 (ΑΊ 14), και στ) 45070/ 
Ζ1 /19-3-2018 «Κοινοποίηση διατάξεων του ν. 4521/2018 
(Α'38) «Ίδρυση Πανεπιστημίου Δυτικής Αττικής και άλλες 
διατάξεις». 

4. Τις διατάξεις του ν. 3374/2005 και ιδίως τα άρθρα 
14 και 15 (ΦΕΚ 189/τ.Α'/2.8.2005) «Διασφάλιση της ποι¬ 
ότητας στην ανώτατη εκπαίδευση. Σύστημα μεταφοράς 
και συσσώρευσης πιστωτικών μονάδων. Παράρτημα δι¬ 
πλώματος», όπως τροποποιήθηκε και ισχύει. 

5. Την πρυτανική απόφαση με αριθμό 20851/14-5-2015 
(ΦΕΚ 984/τΒ'/28-5-2015) όπως αυτή έχει τροποποιηθεί 
και η οποία αντικατέστησε την υπουργική απόφαση με 
αριθμό 68205/Β7/23-8-2005 (ΦΕΚ 1247/τ.Β'/6-9-2005). 

6. Την απόφαση της Συνέλευσης του Τμήματος Επιστή¬ 
μης Φυσικής Αγωγής και Αθλητισμού με έδρα τις Σέρρες 
της Σχολής Επιστημών Φυσικής Αγωγής και Αθλητισμού 
του Αριστοτελείου Πανεπιστημίου Θεσσαλονίκης (συνε¬ 
δρίαση με αριθμό 58/12.12.2017). 

7. Την θετική εισήγηση με αριθμό 20160/12-4-2018 
της Επιτροπής Μεταπτυχιακών Σπουδών του ΑΠΘ, απο¬ 
φασίζουμε: 

Την επανίδρυση και λειτουργία από το ακαδημαϊκό 
έτος 2018-2019 του Προγράμματος Μεταπτυχιακών 
Σπουδών του Τμήματος Επιστήμης Φυσικής Αγωγής και 
Αθλητισμού με έδρα τις Σέρρες της Σχολής Επιστημών 
Φυσικής Αγωγής και Αθλητισμού του Αριστοτελείου Πα¬ 


νεπιστημίου Θεσσαλονίκης με τίτλο: «Κινησιολογία», ως 
ακολούθως: 

Άρθρο 1 

Γενικές Διατάξεις 

ΤοΤμήμα Επιστήμης Φυσικής Αγωγής και Αθλητισμού 
με έδρα τις Σέρρεςτης Σχολής Επιστημών Φυσικής Αγω¬ 
γής και Αθλητισμού του ΑΠΘ οργανώνει και λειτουργεί 
από ακαδημαϊκό έτος 2018-2019 Πρόγραμμα Μεταπτυ¬ 
χιακών Σπουδών με τίτλο: «Κινησιολογία», σύμφωνα με 
τις διατάξεις της απόφασης αυτής και τις διατάξεις του 
ν. 4485/2017 (ΑΊ 14). 

Άρθρο 2 

Αντικείμενο - Σκοπός 

Το αντικείμενο του Προγράμματος Μεταπτυχιακών 
Σπουδών με τίτλο: «Κινησιολογία» άπτεται σε θέματα 
της επιστήμης του αθλητισμού και της άσκησης όπως η 
βελτίωση και η διατήρηση της υγείας και ευρωστίαςτου 
ανθρώπου, η μεγιστοποίηση της αθλητικής απόδοσης 
αλλά και της κινησιοθεραπείας, της αποκατάστασης και 
της θεραπευτικής γυμναστικής.Το πρόγραμμα αποτελεί 
το μοναδικό στην ελληνική επικράτεια στο συγκεκριμένο 
γνωστικό πεδίο. 

Σκοπός του Π.Μ.Σ. είναι: (α) να προσφέρει επιστημο¬ 
νικά καταρτισμένα και εξειδικευμένα στελέχη με καλύ¬ 
τερες εργασιακές προοπτικές στο χώρο των επιστημών 
της κίνησης όπως εργομετρικά κέντρα, κέντρα ανάλυσης 
της κίνησης, γυμναστήρια κ.α. και (β) να αποτελέσει προ- 
στάδιο δημιουργίας νέων επιστημόνων στο συγκεκριμέ¬ 
νο γνωστικό αντικείμενο. 

Οι μεταπτυχιακοί/κες φοιτητές/τριες με τη λήψη του 
μεταπτυχιακού διπλώματος θα είναι ικανοί: 

• Να προσφέρουν εξειδικευμένο και επιστημονικά τεκ¬ 
μηριωμένο έργο στο χώρο της κινησιολογίας με εφαρ¬ 
μογές στην άσκηση και τον αθλητισμό. 

• Να εφαρμόσουν προγράμματα άσκησης με βάση τις 
νέες τάσεις της κινησιολογίας. 

■ Να κατανοήσουν σε βάθος και να εκτιμήσουν την 
ποιότητα μιας επιστημονικής ερευνητικής μελέτης στο 
χώρο της επιστήμης της κίνησης και 

• Να σχεδιάσουν πειράματα μικρής εμβέλειας σε διά¬ 
φορους τομείς της κινησιολογίας. 

Άρθρο 3 

Μεταπτυχιακός Τίτλος 

Το Π.Μ.Σ. απονέμει Δίπλωμα Μεταπτυχιακών Σπουδών 
(Δ.Μ.Σ.) στην: «Κινησιολογία». 

Άρθρο 4 

Κατηγορίες πτυχιούχων 

Στο Π.Μ.Σ. γίνονται δεκτοί μεταπτυχιακοί/κές φοι- 
τητές/τριες, πτυχιούχοι Τμημάτων ΑΕΙ (Πανεπιστημίων 
και ΤΕΙ) της ημεδαπής και αναγνωρισμένων ομοταγών 
Ιδρυμάτων της αλλοδαπής. 

Συγκεκριμένα, στο ΠΜΣ γίνονται δεκτοί πτυχιούχοι 
Τμημάτων Επιστήμης Φυσικής Αγωγής και Αθλητισμού 
της ημεδαπής ή αναγνωρισμένων ομοταγών ιδρυμάτων 
της αλλοδαπής. 

Επίσης γίνονται δεκτοί πτυχιούχοι άλλων πανεπιστημιακών τμημάτων της ημεδαπής ή αναγνωρισμένων ομο- 
ταγών ιδρυμάτων της αλλοδαπής καθώς και πτυχιούχοι ΤΕΙ, κατ' ανώτατο όριο σε ποσοστό 20% του συνόλου των 
εισαγομένων φοιτητών. 

Μέλη των κατηγοριών Ε.Ε.Π., Ε.ΔΙ.Π. και Ε.Τ.Ε.Π., εφόσον πληρούν τις προϋποθέσεις του πρώτου εδαφίου της παρ. 
1 του άρθρου 34 του ν. 4485/4-8-2017, μπορούν να εγγραφούν στο ΠΜΣ ως υπεράριθμοι και μόνο ένας κατ' έτος. 

Άρθρο 5 

Χρονική διάρκεια σπουδών 

Η χρονική διάρκεια για την απονομή του Διπλώματος Μεταπτυχιακών Σπουδών (Δ.Μ.Σ.) ορίζεται σε τρία (3) 
ακαδημαϊκά εξάμηνα. 

Άρθρο 6 

Πρόγραμμα Μαθημάτων 

Το σύνολο των πιστωτικών μονάδων (Ε(ΙΤ5) που απαιτούνται για την απόκτηση του Διπλώματος Μεταπτυχιακών 
Σπουδών Δ.Μ.Σ. είναι ενενήντα (90).Τα μαθήματα μπορούν να διδάσκονται με μέσα εξ αποστάσεως εκπαίδευσης 
σε ποσοστό μέχρι 35% του συνόλου των μαθημάτων. Το αναλυτικό πρόγραμμα μαθημάτων ανά εξάμηνο διαμορ¬ 
φώνεται ως εξής: 


Α' Εξάμηνο 


α/α 

Μάθημα 

Κωδ. 

Μαθ. 

ΤΥΠΟΣ 

ΜΑΘΗΜΑ 

ΤΟΣ 

ΣΥΝΟΛΟ ΩΡΩΝ 

ΕΘΤ5 

Θεωρία 

Εργαστηριακή 

άσκηση 

1 

Ψυχολογία του αθλητισμού και της άσκησης 

001 

Υ 

39 

0 

7 

2 

Πρακτικές εφαρμογέςτης Εργοφυσιολογίας- 
Εργομετρίας 

002 

Υ 

36 

3 

8 

3 

Στατιστική 

003 

Υ 

39 

0 

7 

4 

Νευρομυϊκές προσαρμογές και έλεγχος της 
προπόνησης 

004 

Υ 

39 

0 

8 


Σύνολο ΕΘΤ5 





30 


ΒΈξάμηνο 


α/α 

Μάθημα 

Κωδ. 

Μαθ. 

ΤΥΠΟΣ 

ΜΑΘΗΜΑ 

ΤΟΣ 

ΣΥΝΟΛΟ ΩΡΩΝ 

ΕΈΤ5 

Θεωρία 

Εργαστηριακή 

άσκηση 

5 

Πρακτικές εφαρμογέςτης Αθλητικής Βιο¬ 
μηχανικής 

005 

Υ 

9 

30 

5 

6 

Αξιολόγηση της ανθρώπινης απόδοσης και 
καθοδήγηση της προπόνησης 

006 

Υ 

30 

9 

5 

7 

Θέματα Κινησιολογίας στην Προσαρμο¬ 
σμένη Φυσική Δραστηριότητα 

007 

Υ 

30 

9 

5 

8 

Λειτουργική ανατομική 

008 

Υ 

39 

0 

5 

9 

Μέθοδοι Έρευνας 

009 

Υ 

39 

0 

5 

10 

Πειραματικός σχεδιασμός και ανάλυση 
στην Κινησιολογία 

010 

Υ 

18 

21 

5 


Σύνολο ΕΘΤ5 





30 


Γ' Εξάμηνο 



Εκπόνηση Μεταπτυχιακής Διπλωματικής Εργασίας 

ΕΘΤ5 

Σύνολο ΕΈΤ5 

30 


Η γλώσσα διδασκαλίας του ΠΜΣ και η γλώσσα εκπόνησης της μεταπτυχιακής διπλωματικής εργασίας είναι η 
ελληνική. 

Άρθρο 7 

Αριθμός Εισακτέων Κριτήρια και Διαδικασία Επι¬ 
λογής Εισακτέων 

Ο αριθμός εισακτέων στο πρόγραμμα ορίζεται κατ' 
ανώτατο όριο στους είκοσι (20) μεταπτυχιακούς/ές φοι- 
τητές/τριες ετησίως. 

Ο μέγιστος αριθμός μεταπτυχιακών φοιτητών/τριών 
ανά διδάσκονται ορίζεται σε 2 φοιτητές ανά διδάσκοντα 
ενώ η αναλογία του αριθμού προπτυχιακών φοιτητών/ 
τριών ανά διδάσκοντα του τμήματος ορίζεται περίπου 
σε 20. 

ΤοΤΕΦΑΑ με έδρα τις Σέρρες σε ημερομηνίες που ορί¬ 
ζονται από την Συνέλευση προκηρύσσει θέσεις με ανοι¬ 
χτή διαδικασία (πρόσκληση εκδήλωσης ενδιαφέροντος) 
για την εισαγωγή πτυχιούχων στο Π.Μ.Σ. Κινησιολογία. 

Στην πρόσκληση αναφέρονται οι προϋποθέσεις εισα¬ 
γωγής, κατηγορίες πτυχιούχων και αριθμός εισακτέων, 
τρόπος εισαγωγής, κριτήρια επιλογής, κ.λ.π., οι προθε¬ 
σμίες υποβολής αιτήσεων καθώς και τα δικαιολογητικά 
που απαιτούνται. 

Οι αιτήσεις μαζί με τα απαραίτητα δικαιολογητικά κα¬ 
τατίθενται στη Γραμματεία του οικείου Τμήματος είτε σε 
έντυπη είτε σε ηλεκτρονική μορφή. 

Τα κριτήρια επιλογήςτων υποψηφίων, ενδεικτικά, δύ- 
ναται να περιλαμβάνουν: 

I. Βαθμό Πτυχίου/Διπλώματος 

II. Αναλυτική Βαθμολογία στα προπτυχιακά μαθήματα, 
που είναι σχετικά με το Π.Μ.Σ. 

III. Επίδοση στην Διπλωματική Εργασία, όπου αυτή 
προβλέπεται στον πρώτο κύκλο σπουδών. 

IV. Επαρκής γνώση μιας ξένης γλώσσας, ως απαραίτη¬ 
τη προϋπόθεση, σε επίπεδο που ορίζεται από τη Συνέ¬ 
λευση του Τμήματος. 

V. Γνώση δεύτερης ή και άλλης ξένης γλώσσας. 

VI. Συστατικές επιστολές. 

VII. Συνέντευξη από αρμόδια Επιτροπή. 

VIII. Επιπλέον πρόσθετα κριτήρια, σύμφωνα με από¬ 
φαση της Συνέλευσης του Τμήματος όπως: 

1) Επαγγελματική Εμπειρία (διάρκεια και είδος). 

2) Ερευνητική Εμπειρία. 

3) Δημοσιεύσεις και συγγραφική δραστηριότητα. 

Η διαδικασία επιλογής των υποψηφίων με απόφαση 
τηςΣυνέλευσηςτουΤμήματοςγίνεται από αρμόδιαΤρι- 
μελή Επιτροπή Επιλογής και Εξέτασης απαρτιζόμενη από 
μέλη ΔΕΠ που έχουν αναλάβει μεταπτυχιακό έργο. 

Η Επιτροπή καταρτίζει πλήρη κατάλογο με όλουςτους 
υποψηφίους και ύστερα από τον σχετικό έλεγχο, απορρί¬ 
πτει όσους δεν πληρούν τα ελάχιστα κριτήρια που έχουν 
καθοριστεί από το οικείοΤμήμα και καλεί σε συνέντευξη, 
όπου προβλέπεται, τους προκρινόμενους υποψηφίους 
που έχουν συγκεντρώσει τα προαπαιτούμενα. 

Ο τελικός πίνακας επιτυχόντων και τυχόν επιλαχόντων 
αφού επικυρωθεί από τη Συνέλευση του Τμήματος αναρ- 
τάται στον πίνακα ανακοινώσεων της Γραμματείας και 
στην ιστοσελίδα του Τμήματος. 

Σε κάθε ακαδημαϊκό έτος θα φοιτούν στο ΠΜΣ μέχρι 
είκοσι (20) φοιτητές. Η επιλογή θα γίνεται με βάση τα 
μόρια που θα συγκεντρώσει ο κάθε υποψήφιος από τα 
κριτήρια εισαγωγής. 


Διαδικασία επιλογής 

Α. Προϋποθέσεις 

Για να γίνει αποδεκτή η αίτηση και να προχωρήσει η 
διαδικασία της μοριοδότησης των προσόντων του κάθε 
υποψηφίου πρέπει να πληρούνται δυο βασικές προϋ¬ 
ποθέσεις: 

1. Τεκμηρίωση επαρκούς γνώσης μιας ξένης γλώσσας 
(αγγλικά, γαλλικά, γερμανικά) με πιστοποιητικό τουλάχι¬ 
στον «Εοννθί'» για την Αγγλική ή πτυχίο αντίστοιχου επι¬ 
πέδου από τις άλλες γλώσσες. Τα πιστοποιητικά πρέπει 
να είναι μεταφρασμένα και επικυρωμένα. 

2. Δύο συστατικές επιστολές από μέλη ΔΕΠ Πανεπι¬ 
στημίων και ΤΕΙ της ημεδαπής και της αλλοδαπής (συ¬ 
μπεριλαμβανομένων και ομότιμων καθηγητών/τριών). 

Β. Δικαιολογητικά: 

Οι αιτήσεις των υποψηφίων πρέπει να συνοδεύονται 
από τα παρακάτω δικαιολογητικά: 

1. Αντίγραφο πτυχίου και βεβαίωση ισοτιμίας από τον 
Διεπιστημονικό Οργανισμό ΑναγνώρισηςΤίτλων Ακαδη¬ 
μαϊκών και Πληροφόρησης (ΔΟΑΤΑΠ) για όσους προέρ¬ 
χονται από Πανεπιστήμιο της αλλοδαπής. 

2. Πιστοποιητικό ξένης γλώσσας (μεταφρασμένο και 
επικυρωμένο). 

3. Βιογραφικό σημείωμα (με στοιχεία ερευνητικής 
δραστηριότητας και επαγγελματικής εμπειρίας εφόσον 
υπάρχει). 

4. Βεβαίωση εκπόνησης Διπλωματικής Εργασίας. 

5. Βεβαιώσεις επαγγελματικής προϋπηρεσίας. 

6. Δικαιολογητικά δημοσιεύσεων. 

7. Δικαιολογητικά ανακοινώσεων. 

8. Επιπλέον πτυχία πρώτου κύκλου σπουδών από Πα¬ 
νεπιστήμια ή ΤΕΙ. 

Η αίτηση υποψηφιότητας υποβάλλεται σε ημερομη¬ 
νίες που ορίζονται στην προκήρυξη κάθε Ακαδημαϊκού 
έτους. Την ημέρα κατάθεσης της αίτησης ο υποψήφιος 
πρέπει να υποβάλλει όλα τα δικαιολογητικά. 

Τα παραπάνω δικαιολογητικά πρέπει να είναι πρωτό¬ 
τυπα ή ευκρινή αντίγραφα των πρωτοτύπων. Οι αιτή¬ 
σεις υποβάλλονται στη γραμματεία του ΤΕΦΑΑ Σερρών ή 
αποστέλλονται ταχυδρομικά εμπρόθεσμα με συστημένη 
επιστολή. Επισημαίνεται ότι δεν γίνεται δεκτή η εκπρόθε¬ 
σμη συμπληρωματική κατάθεση δικαιολογητικών. 

Οι υποψήφιοι που θα φοιτήσουν στο ΠΜΣ επιλέγονται 
με αντικειμενικά κριτήρια. Η αξιολόγηση των αιτήσεων 
γίνεται από τριμελή επιτροπή επιλογής, η οποία ορίζεται 
από τη Συνέλευση του Τμήματος. 

Γ. Κριτήρια 

Κάθε υποψήφιος που καλύπτει τις απαραίτητες προ¬ 
ϋποθέσεις, αξιολογείται και κατατάσσεται με βάση τα 
μόρια που συγκεντρώνει από επιμέρους κριτήρια. Κάθε 
κριτήριο έχει διαφορετική αξιολογική βαρύτητα. Τα 
κριτήρια για τη μοριοδότηση των υποψηφίων είναι τα 
παρακάτω: 

1. Βαθμός πτυχίου (50 μόρια) 

Βαθμός Πτυχίου: ΤΕΦΑΑ χ 5 

Βαθμός Πτυχίου Πανεπιστημίου ή ΤΕΙ χ 5 

2. Εκπόνηση διπλωματικής εργασίας (15 μόρια) 

Η εκπόνηση διπλωματικής εργασίας, ανεξάρτητα από 
τη βαθμολογία της, αξιολογείται με 15 μόρια. Πιστοποιεί¬ 
ται από τον σχετικό βαθμό που αναγράφεται στην ανα¬ 
λυτική βαθμολογία του υποψηφίου. 

3. Αποδεδειγμένη επαγγελματική προϋπηρεσία στην 
επιστημονική περιοχή του υποψηφίου όπως παρακάτω 
(3 μόρια): 

• 5 εξάμηνα εργασίας =3 μόρια 

• 2 εξάμηνα εργασίας =1 μόριο 

• 1 εξάμηνο εργασίας = 1/2 μόριο 

Η επαγγελματική προϋπηρεσία αποδεικνύεται με τα 
εξής δικαιολογητικά: 

1. Βεβαίωση προϋπηρεσίας ή σύμβαση με το Δημόσιο 
ή με ΝΠΔΔ. 

2. Βεβαίωση από το ΥΠΕΠΘ. 

3. Πιστοποιητικό ασφάλισης. 

4. Συμβόλαιο με Αθλητική Ομοσπονδία ή απόδειξη 
πληρωμής από Αθλητική Ομοσπονδία. 

Στα παραπάνω δικαιολογητικά πρέπει να αναγράφε¬ 
ται το είδος της σχέσης εργασίας καθώς επίσης και ο 
ακριβής χρόνος απασχόλησης του υποψηφίου στη θέση 
αυτή. Δικαιολογητικά που δεν εμπίπτουν στις παραπάνω 
κατηγορίες δε γίνονται αποδεκτά ως αποδεικτικά επαγ¬ 
γελματικής προϋπηρεσίας και δεν αξιολογούνται. 

4. Δημοσιεύσεις σε έγκυρα επιστημονικά περιοδικά 
(20 μόρια) 

• Ελληνικά και διεθνή περιοδικά με επιτροπή σύνταξης 
(θάίΐοπθΙ όοΒΓά) σε βάση δεδομένων = 20 μόρια για τον 
1 ο, 15 μόρια για το 2ο, και 10 μόρια για τον 3ο συγγρα¬ 
φέα με την προϋπόθεση να είναι ερευνητική εργασία και 
όχι ανασκόπηση βιβλιογραφίας. 

• Ελληνικά και διεθνή περιοδικά με επιτροπή σύντα¬ 
ξης εκτός βάσεων δεδομένων = 8 μόρια για τον 1 ο, 5 
μόρια για το 2ο, και 3 μόρια για τον 3ο συγγραφέα με 
την προϋπόθεση να είναι ερευνητική εργασία και όχι 
ανασκόπηση βιβλιογραφίας. 

• Ελληνικά και διεθνή περιοδικά χωρίς επιτροπή σύ¬ 
νταξης λαμβάνουν μηδέν (0) μόρια. 

Δημοσιεύσεις που δεν καλύπτουν τις προαναφερό- 
μενες προϋποθέσεις δεν υπολογίζονται για την αξιολό¬ 
γηση του υποψηφίου (π.χ. δημοσιεύσεις σε εφημερίδες ή 
στον περιοδικό τύπο). Οι υποψήφιοι είναι υποχρεωμένοι 
να καταθέσουν αντίτυπο της δημοσιευμένης εργασίας 
και της σελίδας που αναγράφεται η επιτροπή σύνταξης 
του περιοδικού (θάίΐοπθΙ βοθίχΙ). Η επιτροπή αξιολόγη¬ 
σης των κριτηρίων έχει το δικαίωμα να κρίνει κατά περί¬ 
πτωση τις εργασίες που είναι δημοσιευμένες σε ελληνικά 
και διεθνή περιοδικά εκτός βάσεων δεδομένων. Αν η 
εργασία είναι υπό δημοσίευση, τότε πρέπει επιπλέον να 
κατατεθεί η βεβαίωση αποδοχής από τη σύνταξη του 
περιοδικού. 

5. Προφορικές και αναρτημένες ανακοινώσεις σε επι¬ 
στημονικά συνέδρια (10 μόρια) 

• Η συμμετοχή σε κάθε ανακοίνωση αξιολογείται για 
τον 1 ο συγγραφέα με 5 μόρια, και για το 2ο με 3 μόρια*. 

• Ο υποψήφιος πρέπει να προσκομίσει το πλήρες αντί¬ 
γραφο της ανακοίνωσης καθώς και το αντίγραφο των 
πρακτικών του συνεδρίου, στο οποίο έγινε η ανακοί¬ 
νωση. 

*Σημείωση. Θα αξιολογηθούν μέχρι δύο (2) ανακοι¬ 
νώσεις. Το σύνολο των μορίων και για τα δύο είδη των 
ανακοινώσεων (προφορικές και αναρτημένες) δεν μπο¬ 
ρεί να υπερβαίνει τα 10 μόρια. 


6. Δεύτερο πτυχίο από άλλο Τμήμα Α.Ε.Ι. ή Τ.Ε.Ι. της 
ημεδαπής ή της αλλοδαπής (5 μόρια) 

Οι υποψήφιοι που είναι κάτοχοι και δεύτερου πτυχίου 
ΑΕΙ αξιολογούνται με 5 μόρια. 

ΣΥΝΟΛΟ: 103 μόρια 

Περιπτώσεις ισοβαθμίας 

Η ισοβαθμία μεταξύ υποψηφίων στην τελευταία θέση 
καθίσταται αδύνατη αφού λαμβάνεται υπόψη η διαφορά 
στο δεκαδικό ψηφίο των μορίων που συγκεντρώνουν οι 
υποψήφιοι. Σε περίπτωση ισοβαθμίας λαμβάνεται υπό¬ 
ψη και το τρίτο δεκαδικό, κ.τ.λ. 

Άρθρο 8 

Προσωπικό 

Για την υλοποίηση του ΠΜΣ θα απασχοληθούν μέλη 
ΔΕΠ τουΤμήματος Επιστήμης Φυσικής Αγωγής και Αθλη¬ 
τισμού με έδρα τις Σέρρες του Αριστοτελείου Πανεπι¬ 
στημίου Θεσσαλονίκης, καθώς και μέλη ΔΕΠ άλλωνΤμη- 
μάτωντου ίδιου Πανεπιστημίου ή άλλων Πανεπιστημίων 
της ημεδαπής, καθώς και άλλες κατηγορίες διδασκόντων 
και επισκέπτες διδάσκοντες (καταξιωμένοι επιστήμονες 
ή επιστήμονες αναγνωρισμένου κύρους) από την ημε¬ 
δαπή και την αλλοδαπή σύμφωνα με τα οριζόμενα στο 
άρθρο 36 του ν. 4485/2017 (ΑΊ 14). 

Άρθρο 9 

Υλικοτεχνική Υποδομή 

Για τη λειτουργία του Π.Μ.Σ. θα χρησιμοποιηθεί η αί¬ 
θουσα μεταπτυχιακής διδασκαλίας τουΤΕΦΑΑ με έδρα 
τις Σέρρες, τα τέσσερα θεσμοθετημένα επιστημονικά 
εργαστήρια και η νησίδα Η/Υ του ΤΕΦΑΑ με έδρα τις 
Σέρρες, 

Άρθρο 10 

Διάρκεια Λειτουργίας 

Το ΠΜΣ θα λειτουργήσει από το ακαδημαϊκό έτος 
2018-2019 μέχρι και το ακαδημαϊκό έτος 2022-2023. 

Άρθρο 11 

Κόστος Λειτουργίας 

Σύμφωνα με τα άρθρα 32 και 37 του ν. 4485/2017 ο 
ετήσιος αναλυτικός προϋπολογισμός για μία 5ετία των 
εσόδων και εξόδων ανά κατηγορία έχει ως εξής: 


ΧΡΗΜΑΤΟΔΟΤΗΣΗ (ΕΣΟΔΑ) 

ΠΟΣΟ (€) 

1. Προϋπολογισμός ΥΠΠΕΘ 

11 . 000,00 

ΣΥΝΟΛΙΚΟ ΠΟΣΟ ΧΡΗΜΑΤΟΔΟΤΗΣΗΣ 
ΕΤΟΥΣ 

11 . 000,00 



ΚΑΤΗΓΟΡΙΑ ΔΑΠΑΝΗΣ (ΕΞΟΔΑ) 

ΠΟΣΟ (€) 

1. Δαπάνες εξοπλισμού και δαπάνες λογι¬ 
σμικού 

6.500,00 

2. Δαπάνες αναλωσίμων 

1.500,00 

3. Αμοιβές διοικητικής και τεχνικής υπο¬ 
στήριξης 

500,00 

4. Λοιπές δαπάνες, όπως ιδίως έξοδα δη¬ 
μοσιότητας - προβολής, αγοράς εκπαι¬ 
δευτικού υλικού, οργάνωσης συνεδρίου, 
δαπάνες εργασιών πεδίου 

2.500,00 

ΣΥΝΟΛΙΚΟ ΠΟΣΟ ΔΑΠΑΝΩΝ 

11 . 000,00 

Το κόστος λειτουργίας του ΠΜΣΘα καλυφθεί από χρη¬ 
ματοδότηση από το Υπουργείο Παιδείας, Έρευνας και 
Θρησκευμάτων (ΚΑΕ 2421 του ειδικού φορέα 19-250 
του προϋπολογισμού του ΥΠ.Π.Ε.Θ.). Δεν προβλέπονται 
τέλη φοίτησης. 

Άρθρο 12 

Μεταβατικές διατάξεις 

Οι μεταπτυχιακοί/κες φοιτητές/τριες που έχουν ήδη 
εγγράφει στο Π.Μ.Σ. κατά το ακαδημαϊκό έτος 2017- 
2018, συνεχίζουν και ολοκληρώνουν το πρόγραμμα, 
σύμφωνα με τις ισχύουσες προ της δημοσίευσης του 
ν. 4485/2017 (ΑΊ14) διατάξεις. 

Όσα θέματα δεν ρυθμίζονται στην παρούσα απόφα¬ 
ση, θα ρυθμίζονται από τον Κανονισμό Μεταπτυχιακών 
Σπουδών και τα αρμόδια όργανα σύμφωνα με την ισχύ- 
ουσα νομοθεσία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 23 Μάίου 2018 

Ο Πρύτανης 

ΠΕΡΙΚΛΗΣ ΜΗΤΚΑΣ 


Αριθμ. 8986/18/ΓΠ (4) 

Ένταξη της Σαραντοπούλου Ιωάννας, μόνιμης 
υπαλλήλου του Πανεπιστημίου Θεσσαλίας, κα¬ 
τηγορίας ΔΕ, κλάδου Παρασκευαστών, με βαθμό 
Α', στην κατηγορία Ειδικού Τεχνικού Εργαστηρι¬ 
ακού Προσωπικού (Ε.Τ.Ε.Π.). 

Ο ΠΡΥΤΑΝΗΣ ΤΟΥ ΠΑΝΕΠΙΣΤΗΜΙΟΥ ΘΕΣΣΑΛΙΑΣ 

Έχοντας υπόψη: 

1. Τις διατάξεις του π.δ. 83/1984, όπως τροποποιήθηκε 
και ισχύει σήμερα. 

2. Τις διατάξεις των άρθρων 1 και 2 του π.δ. 117/2002 
(ΦΕΚ 99/Α'). 

3. Τις διατάξεις του άρθρου. 29 παρ. 3 του ν. 4009/2011 
(ΦΕΚ 195/Α'), όπως αντικαταστάθηκε με το αρθρ. 27 του 
ν. 4386/2016 (ΦΕΚ 159/Α'). 

4. Τις διατάξεις της παρ. 5 του αρθρ. 76 του ν. 4485/2017 
(ΦΕΚ 114/Α'). 

5. Την αριθ. 10459/11-7-2014 (ΦΕΚ 435/τ. ΥΟΔΔ/ 
21 -7-2014) απόφαση του Συμβουλίου του Π.Θ. σε συν¬ 
δυασμό με την αριθ. Φ. 120.61 /24/119521 /Β2/29-7-2014 
διαπιστωτική πράξη του Υπουργού ΠΑΙΘ για το διορισμό 
Πρύτανη του Πανεπιστημίου Θεσσαλίας. 

6. Τη με αρ. πρωτ. 58116/Β2/20.5.2010 απόφαση της 
υπουργού Παιδείας, Δια Βίου Μάθησης και Θρησκευ¬ 
μάτων (ΦΕΚ 521 /τ.Γ'/17-6-2010) μετάταξης της Σαρα¬ 
ντοπούλου από το Εθνικό Καποδιστριακό Πανεπιστήμιο 
στο Πανεπιστήμιο Θεσσαλίας, σε συνιστώμενη προσω¬ 
ποπαγή θέση κατηγορίας ΔΕ κλάδου Παρασκευαστών. 

7. Την εμπρόθεσμη αίτηση της Σαραντοπούλου Ιωάν¬ 
νας, με αρ. πρωτ. 769/18/ΓΠ/18-1 -2018, για την ένταξή 
της στην κατηγορία Ειδικού Τεχνικού Εργαστηριακού 


Προσωπικού (Ε.Τ.Ε.Π.) του Τμήματος Γεωπονίας Ιχθυο¬ 
λογίας και Υδάτινου Περιβάλλοντος. 

8. Την απόφαση της Κοσμητείας της Σχολής Γεωπονι¬ 
κών Επιστημών στην αρ. 16/6-2-2018 συνεδρίασή της 
για τον ορισμό της Τριμελούς Επιτροπής. 

9. Την απόφαση της Συνέλευσης του Τμήματος Ιστο¬ 
ρίας, Αρχαιολογίας και Κοινωνικής Ανθρωπολογίας της 
Σχολής Ανθρωπιστικών και Κοινωνικών Επιστημών στην 
αρ. 8/14-2-2018 συνεδρίασή της για την ένταξη της Σα¬ 
ραντοπούλου σε θέση της κατηγορίας Ε.Τ.Ε.Π. 

10. Την από 19-4-2018 εισήγηση τηςΤριμελούς Ειση¬ 
γητικής Επιτροπής της Σχολής Γεωπονικών Επιστημών 
του Πανεπιστημίου Θεσσαλίας. 

11. Την απόφαση της Κοσμητείας της Σχολής Γεωπο¬ 
νικών Επιστημών στην αρ. 18/2-5-2018 συνεδρίαση της 
για την ένταξη της Σαραντοπούλου σε θέση της κατη¬ 
γορίας Ε.Τ.Ε.Π. 

12. Τα στοιχεία του προσωπικού μητρώου της υπαλ¬ 
λήλου. 

13. Το γεγονός ότι από την παρούσα απόφαση δεν 
προκαλείται δαπάνη σε βάρος του κρατικού προϋπο¬ 
λογισμού, διαπιστώνουμε: 

Την ένταξη της Σαραντοπούλου Ιωάννας του Σαράντη, 
μόνιμης υπαλλήλου ΔΕ κατηγορίας, κλάδου Παρασκευ¬ 
αστών, με βαθμό Α' του Πανεπιστημίου Θεσσαλίας, η 
οποία διαθέτει τα προβλεπόμενα της παρ. 5 του άρθρου 
76 του ν. 4485/2017 (ΦΕΚ 114/Α') τυπικά προσόντα, σε 
προσωποπαγή θέση της κατηγορίας Ειδικού Τεχνικού 
Εργαστηριακού Προσωπικού, ΔΕ κατηγορίας, με ταυ¬ 
τόχρονη κατάργηση της θέσης που κατέχει, για εξει- 
δικευμένο τεχνικό εργαστηριακό έργο του Τμήματος 
Γεωπονίας Ιχθυολογίας και Υδάτινου Περιβάλλοντος της 
Σχολής Γεωπονικών Επιστημών. 

Η διανυθείσα προϋπηρεσία της ανωτέρω λαμβάνεται 
υπόψη για κάθε υπηρεσιακή, βαθμολογική και μισθο- 
λογική συνέπεια. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 15 Μάίου 2018 
Ο Πρύτανης 
ΓΕΩΡΓΙΟΣ ΠΕΤΡΑΚΟΣ 


ΔΙΟΡΘΩΣΕΙΣ ΣΦΑΛΜΑΤΩΝ 

(5) 

Στην Γ3Β 656/60181/25-4-2016 απόφαση του Υφυ¬ 
πουργού Αγροτικής Ανάπτυξης και Τροφίμων που δη¬ 
μοσιεύτηκε στο ΦΕΚ 1747, τεύχος Β' 17-5-2018, στη σε¬ 
λίδα 19120 στη δεξιά στήλη διορθώνεται στο τέλος της 
απόφασης η ημερομηνία 
από το εσφαλμένο: «Αθήνα, 25 Απριλίου 2016», 
στο ορθό: «Αθήνα, 25 Απριλίου 2018». 

(Από το Υπουργείο Αγροτικής Ανάπτυξης και 
Τροφίμων) 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή- 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35ΐθΓ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νινινι.βΧ.φ 

ΤΗΛΕΦΩΝΙΚΟ ΚΕΝΤΡΟ: 210 5279000 - Ιβχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν60ΠΓ135ΐ6Γ.6ϊ@€ϊ.ε|Γ 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


ΠπτΕτΦ.π:' ■' ΊΙΕ σηη Γ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 





























